Brüsszel, 26.10.2004

COM(2004) 739 végleges

2004/0255 (ACC)

Javaslat

A TANÁCS RENDELETE

az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendelet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló 2007/2000/EK rendelet módosításáról

(előterjesztő: a Bizottság)

INDOKOLÁS

1. A stabilizációs és társulási folyamat keretében a Közösség biztosította szinte valamennyi Nyugat-Balkánról származó mezőgazdasági termék – beleértve a cukrot – a közösségi piachoz való korlátlan vámmentes hozzáférését. Ezen intézkedések fő célja a nyugat-balkáni gazdaságok újjáélesztése az EU-piachoz való kiváltságos hozzáférés által.

2. A cukor – különösképpen Horvátországból, valamint Szerbia és Montenegróból történő – importjának jelentős növekedése kapcsán kérdések merültek fel az ágazat fejlődésének gazdasági fenntarthatóságára vonatkozóan. A jelenlegi piaci feltételek mellett a kereskedelmi engedmények arra ösztönzik a nyugat-balkáni országokat, hogy belföldi cukortermelésüket a közösségi piacra exportálják, míg a belföldi fogyasztást importcukorból (különösen a Brazíliából származó nádcukorból) fedezzék. Ez a fejlődés azonban hosszú távon nem helyes.

3. A thesszaloniki csúcstalálkozó következtetései hangsúlyozták azt a célkitűzést, hogy a jövőben az Európai Unió a nyugat-balkáni csatlakozások által bővüljön. E cél megvalósítása érdekében ezeknek az országoknak a fenntartható fejlődés, a piaci integráció és a közösségi struktúrákhoz való igazodás alapján kell gazdaságukat fejleszteniük. Továbbá, a Nyugat-Balkánt érintő, a belföldi termelés exportálására és a belföldi fogyasztás importból való fedezésére irányuló jelenlegi ösztönzők olyan kereskedelmi folyamatokat eredményeznek, amelyek miatt a harmadik országok kárpótlásra tarthatnak igényt, amennyiben és amikor a Nyugat-Balkán csatlakozik az EU-hoz.

4. Az importrendszer valamennyi nyugat-balkáni országra vonatkozó módosítása – amellett, hogy lehetővé teszi a jelenlegi kereskedelmi engedmények figyelembevételét – felkészíti ágazatukat a valószerű és gazdaságilag fenntartható környezeten belül végrehajtandó szükséges kiigazításokra.

5. E javaslattal együtt a Bizottság a Tanács elé terjeszt egy ajánlattervezetet, hogy ez utóbbi felhatalmazza a Bizottságot hasonló módosítások megtárgyalására a preferenciális megállapodásokban a Horvátországgal és Macedónia Volt Jugoszláv Köztársasággal kötött vonatkozó kétoldalú megállapodásokkal kapcsolatosan. A cukorra vonatkozó kedvezményes elbánást figyelembe kell venni az Albániával folytatott új stabilizációs és társulási megállapodást érintő tárgyalásokkal kapcsolatban is.

6. Ez a javaslat tartalmazza a 2007/2000/EK rendelet 1. cikke (1) bekezdésének módosítását annak tisztázása érdekében, hogy az autonóm intézkedések értelmében a Nyugat-Balkánról való kedvezményes közösségi borbehozatal csak a vámkontingensekből élvez előnyt, nem pedig a korlátlan vámmentes hozzáférésből.

2004/0255 (ACC)

Javaslat

A TANÁCS RENDELETE

az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendelet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló 2007/2000/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) A 2007/2000/EK tanácsi rendelet[1] értelmében a Közösség kiterjesztette az érintett országokból behozott legtöbb mezőgazdasági termékhez – beleértve a cukrot – való vámmentes hozzáférést.

(2) A cukor esetében a korlátlan mennyiséghez való vámmentes hozzáférés olyan ösztönzőket hozott létre a nyugat-balkáni termelésben, amelyek az előrelátható fejlődés tekintetében nem fenntarthatók.

(3) Az importrendszer valamennyi nyugat-balkáni országra vonatkozó módosítása – amellett, hogy lehetővé teszi a jelenlegi kereskedelmi engedmények figyelembevételét – felkészíti ágazatukat a valószerű és gazdaságilag fenntartható környezeten belül végrehajtandó szükséges kiigazításokra.

(4) A 2007/2000/EK rendelet 1. cikke (1) bekezdését módosítani kell annak tisztázása érdekében, hogy az autonóm intézkedések értelmében a Nyugat-Balkánról való kedvezményes közösségi borbehozatal csak a vámkontingensekből élvez előnyt és nem a korlátlan vámmentes hozzáférésből,

ELFOGADTA EZT A RENDELETET:

1. cikk

Az 2007/2000/EK rendelet a következőképpen módosul:

1. A 1. cikk a következőképpen módosul:

a) az (1) bekezdésben található „a Kombinált Nómenklatúra 0102, 0201, 0202 és 1604 vámtarifaszáma alatti árucsoport kivételével” szöveg helyébe „a Kombinált Nómenklatúra 0102, 0201, 0202, 1604, 1701, 1702 és 2204 vámtarifaszáma alatti árucsoport kivételével” szöveg lép.

b) a következő (3) bekezdéssel egészül ki:

„3. Az Albániából, Bosznia és Hercegovinából, valamint Szerbia és Montenegróból – beleértve Koszovót – származó, a Kombinált Nómenklatúra 1701 és 1702vámtarifaszáma alatti cukortermékek behozatalának részesülnie kell a 4. cikkben előírt engedményekből.”

2. A 4. cikk a következő (4) bekezdéssel egészül ki:

„4. Az Albániából, Bosznia és Hercegovinából, valamint Szerbia és Montenegróból – beleértve Koszovót – származó, a Kombinált Nómenklatúra 1701 és 1702vámtarifaszáma alatti cukortermékek behozatala a következő vámmentes kontingensek alá esik:

a) 1 000 tonna az Albániából származó cukortermékekre;

b) 12 000 tonna a Bosznia és Hercegovinából származó cukortermékekre;

c) 150 000 tonna a Szerbia és Montenegróból – beleértve Koszovót – származó cukortermékekre;”

3. a 6. cikk címe helyébe a következő lép:

„A‘baby beef’-re és a cukorra vonatkozó vámkontingensek végrehajtása”

4. A 6. cikk a következő albekezdéssel egészül ki:

„Az 1701 és 1702vámtarifaszáma alatti cukortermékek vámkontingensei végrehajtásának részletes szabályait a Bizottságnak kell meghatároznia az 1260/2001/EK rendelet 42. cikke (2) bekezdésében megállapított eljárással összhangban”.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

+++++ TABLE +++++

[1] HL L 240., 2000.9.23., 1. o. A legutóbb az 607/2003/EK rendelettel (HL L 96., 2003.4.3., 18. o.) módosított rendelet.